تیپی مۆسیقای شەھید کارزان گرووپێکی مۆسیقیی شۆڕشگێڕانەی کوردی بوو، لە ساڵی ١٩٨١ لە سەردەمی شۆڕشی کوردی بەرامبەر ڕژێمی بەعس بە دەستی ئاراس ئیبراھیم دامەزرا. ئەم تیپە بە ناوی شەھید کارزان عومەر و سێ ھاوڕێ شەھیدەکەی تری لە تیپی مۆسیقای مناڵانی سلێمانی کراوە. چالاکیی ئەم تیپە لە چیاکان و لە ناوەندی شەڕدا بوو و سەرەڕای کەند و کۆسپی، زۆر گۆرانی و سروودیان تۆمار کرد کە ناوەرۆکی زۆرینەیان نەتەوەیییە. تیپی مۆسیقای شەھید کارزان تا ساڵی ١٩٩٠ بەردەوام بوو و لەم ماوەیدا بەگشتی ٥٣ بەرھەمیان ئامادە کرد.